Mercedes-Benz SL-Klasse

Mercedes-Benz SL-Klasse er en serie sports-/Grand tourer-biler som produseres av den tyske bilprodusenten Mercedes-Benz. Serien har vært i sammenhengende produksjon siden 1955.

 R121 (1955–1963) 

190 SL var forgjengeren til SL-serien, og ble fra introduksjonen i 1955 av kjent for sin pålitelighet og langturskomfort snarere enn tradisjonelle sportsbilegenskaper, kjennetegn som har fulgt SL-Klassen helt fra introduksjonen av og frem til i dag. Mellom 1955 og 1963 ble R121 produsert i 25,881 eksemplarer.

 W113 (1963–1971)  

W113 fikk raskt tilnavnet «Pagode», på grunn av den spesielle formen på bilens hardtop-tak. Opprinnelig var modellen tenkt som erstatter for både 190SL og 300SL, men i praksis var det få som så den som arvtaker for den klassiske sportsbilen, og i stedet fortsatte den i samme spor som 190SL. Teknisk sett bygget bilen på 220SE, med noe større motor. Senere ble den også produsert i variantene 250SL og 280SL. W113 var i produksjon frem til 1971, og ble totalt produsert i 48,912 eksemplarer.

280SL er ofte oppfattet som den mest populære blant entusiaster, men 230SL tilbyr like mye kjøreglede. 280SL har noe mykere fjæring og veier ca. 60 kg mer enn 230SL. 230SL var i produksjon fra 1963 til 1967, mens 250SL var i produksjon fra 1966 til 1968 og 280SL ble produsert mellom 1967 og 1971. 

W113 er også kjent som den første sportsbilen som hadde støtsabsorberende soner foran og bak, samt et ratt som ikke ville trenge inn i kupeen ved en kollisjon. Dørene er laget i alluminum.

 R107 (1971–1989) 

R107 er den Mercedes-modellen som har vært i produksjon lengst i moderne tid. Den lyktes å overleve en epoke der man trodde åpne biler var dødsdømt på grunn av svært strenge sikkerhetskrav fra amerikanske myndigheter – noe som blant annet sørget for at samtlige amerikanske bilprodusenter sluttet med produksjon av åpne biler i en periode. R107 klarte sikkerhetskravene, og kunne derfor selges også i USA. Bilen kalles ofte «Der Panzerwagen» – et tilnavn den fikk internt i Mercedes-Benz under utviklingen grunnet den kraftige konstruksjonen. Medaljens bakside var den høye vekten, noe som sørget for introduksjonen av V8-motor i SL-serien.

R107 gikk ut av produksjon i 1989, etter en produksjonssyklus på 18 år og omkring 237,000 produserte eksemplarer.

 R129 (1989–2001) 

R107s etterfølger ble omsider introdusert i 1989, og den nye SL var basert på W124-chassiset fra E-klasse, mens motorene var hentet fra W140 S-klasse. Modellen var utstyrt med funksjoner som justerbare støtdempere og en nedfellbar veltebøyle som ble aktivert om bilen var på vei til å velte. Dette, kombinert med øvrig sikkerhetsutstyr, gjorde at Mercedes kunne hevde at R129 var verdens sikreste bil, til tross for det manglede taket. R129 var tilgjengelig med 6-, 8- og 12-sylindrede motorer.

Modellen fikk en større ansiktsløftning i 1996, nye 6- og 8-sylindrede motorer i 1998 og forble i produksjon frem til 2001. R129 ble bygget i 213,089 eksemplarer.
+ModellerPeriodeModellbetegnelseModellkodeMotorkodeSylinderantallMotoreffekt1994-1997SL 280129.058M104.943R6142 kW/193 hk @ 5500 rpm1998-2001SL 280129.059M112.925V6150 kW/204 hk @ 5700 rpm1989-1993300SL129.060M103.984R6140 kW/190 hk @ 5700 rpm1989-1993300SL-24129.061M104.981R6170 kW/231 hk @ 6300 rpm1994-1997SL 320129.063M104.981R6170 kW/231 hk @ 5500 rpm1998-2001SL 320129.064M112.943V6165 kW/224 hk @ 5600 rpm1989-1992500SL129.066M119.960V8240 kW/326 hk @ 5500 rpm1993-1993500SL129.067M119.972V8240 kW/326 hk @ 5500 rpm1994-1997SL 500129.067M119.972V8240 kW/326 hk @ 5500 rpm1998-2001SL 500129.068M113.961V8225 kW/306 hk @ 5600 rpm1993-1993600SL129.076M120.981V12290 kW/394 hk @ 5200 rpm1994-1995SL 600129.076M120.981V12290 kW/394 hk @ 5200 rpm1996-2001SL 600129.076M120.983V12290 kW/394 hk @ 5200 rpm1993-1998SL 60 AMG129.067M119.???V8280 kW/381 hk @ 5500 rpm1997-2001SL 73 AMG129.076M297.???V12386 kW/525 hk @ 5500 rpm1998-2001SL 55 AMG129.068M113.???V8260 kW/354 hk @ 5500 rpm

 R230 (2001–2011 ) 

R230 ble introdusert i 2001 og var i produksjon til 2011. Dette var den første SL-modellen med nedfellbart ståltak, og bilen deler mye av sin avanserte teknikk med S-Klasse og CL-Klasse. Modellen fikk en ansiktsløftning i 2006, og da også blant annet høyere motoreffekt. I 2007 ble motorprogrammet ytterligere oppgradert med motorer fra den siste S-Klassen, W221.

 R231 (2013-) 

 Eksterne lenker 


Kategori:Mercedes-Benz-modeller
Kategori:Bilmodeller introdusert i 1955